Tézy vykonávacích predpisov

k návrhu zákona o lesoch 

Vyhláška o postupe pri konaní o vyňatí a obmedzení využívania lesných pozemkov a o ich ochrane	

a)	Postup pri konaní o vyňatí a obmedzení využívania lesných pozemkov z plnenia funkcií lesa; určia sa podrobnosti o:
•	spôsobe predkladania a náležitostiach žiadosti o vyňatie a o obmedzenie využívania lesných pozemkov,
•	obsahu plánu rekultivácie tak, aby obsahoval technickú a biologickú časť a časový postup rekultivácie; plán rekultivácie vyžadovať vždy pri dočasnom vyňatí,
•	postupe orgánu štátnej správy lesného hospodárstva, ktorý rozhoduje o vyňatí alebo o obmedzení využívania lesných pozemkov a o podmienkach, ktoré tento orgán uvedie v rozhodnutí.
b)	Ochrana lesných pozemkov pri územno-plánovacej činnosti; určia sa podrobnosti o:
•	spôsob obstarávania územno-plánovacej dokumentácie týkajúcej sa lesných pozemkov alebo ovplyvňujúcej funkcie lesa,
•	náležitosti a spôsob spracovania územno-plánovacej dokumentácie s ohľadom na ochranu lesných pozemkov,
•	vymedzenie postupu orgánov štátnej správy lesného hospodárstva pri udelení súhlasu k schváleniu územno-plánovacej dokumentácie a územnému rozhodnutiu,
•	zásady vedenia trás smerových a líniových stavieb s ohľadom na zachovanie celistvosti lesných pozemkov, využitie jestvujúcich plôch bez lesných porastov, predloženie alternatívnych riešení a pod. – uvedie sa z dôvodu špecifík líniových stavieb.
c)	Ochrana lesných pozemkov pri určovaní chráneného ložiskového územia a dobývacích priestorov; určia sa podrobnosti o:
•	náležitosti a spôsob spracovania návrhov na určenie chráneného ložiskového územia, na určenie a rozšírenie dobývacích priestorov,
•	vymedzenie postupu orgánov štátnej správy lesného hospodárstva pri udeľovaní záväzného vyjadrenia k návrhu na určenie chráneného ložiskového územia a súhlasu k návrhu na určenie a rozšírenie dobývacích priestorov,

Vyhláška o vyhlasovaní kategórií lesov, zaraďovaní lesných porastov do pásiem ohrozenia imisiami a o zachovaní významných biotopov v lesoch	

Táto vyhláška upraví
a)	podrobnejšiu špecifikáciu ochranných lesov a lesov osobitného určenia
•	základné členenie ochranných lesov (lesy na mimoriadne nepriaznivých stanovištiach, vysokohorské lesy, lesy v kosodrevinovom vegetačnom stupni, ostatné lesy s prevažujúcou funkciou ochrany pôdy),
•	zásady vymedzovania ochranných lesov,
•	predkladanie návrhov a vyhlasovanie ochranných lesov,
•	základné členenie lesov osobitného určenia (lesy v ochranných pásmach vodných zdrojov, lesy v ochranných pásmach prírodných liečivých zdrojov a prírodných minerálnych vôd v kúpeľnom území, prímestské lesy a ďalšie lesy s významnou zdravotno-rekreačnou funkciou, lesy v uznaných zverníkoch a samostatných bažantniciach, lesy v chránených územiach, lesy pod vplyvom imisií, lesy určené na lesnícky výskum a lesnícku výučbu, lesy v zriadených génových základniach lesných drevín,
•	predkladanie návrhov a vyhlasovanie lesov osobitného určenia,
•	evidencia lesov osobitného určenia a ochranných lesov,
b)	pásma ohrozenia lesov imisiami
•	základné členenie pásiem ohrozenia,
•	postup vymedzenia a vyhlasovania pásiem ohrozenia,
c)	zachovanie významných biotopov v lesoch
•	členenie významných biotopov,
•	zásady vymedzovania významných biotopov a ich označovania a evidencie,
•	opatrenia na ochranu a zachovanie významných biotopov.

Vyhláška o určovaní hospodárskeho tvaru lesa a určovaní a používaní hospodárskych spôsobov	

Vyhláška upraví podrobnosti o
•	o určovaní hospodárskeho tvaru lesa a podmienkach na vykonanie prevodu tvaru lesa,
•	členení hospodárskych spôsobov (podrastový, výberkový, holorubný),
•	členení a použití výberkového hospodárskeho spôsobu (skupinovitý clonný rub, maloplošný clonný rub, okrajový clonný rub, veľkoplošný clonný rub, odrub, účelový výber),
•	charakteristika a použitie výberkového hospodárskeho spôsobu (jednotlivý výberkový rub, skupinový výberkový rub),
•	prebudova lesných porastov na výberkový typ lesa,
•	členenie a použitie holorubného hospodárskeho spôsobu (maloplošný holorub, skupinový holorub, veľkoplošný holorub).

Vyhláška o reprodukčnom materiále lesných drevín	

Táto vyhláška upraví podrobnosti o 
•	semenárskych oblastiach a prenose reprodukčného materiálu lesných drevín (ďalej len “reprodukčného materiálu”),
•	fenotypovej kategorizácii lesných porastov,
•	typoch zdrojov reprodukčného materiálu, podmienkach a postupoch ich schvaľovania,
•	evidencii, označovaní a obhospodarovaní schválených zdrojov reprodukčného materiálu (ďalej len “schválené zdroje”), 
•	podmienkach získavania reprodukčného materiálu zo schválených zdrojov,
•	požiadavkách na kvalitu reprodukčného materiálu,
•	podmienkach pestovania sadeníc lesných drevín lesných škôlkach a množiarňach,
•	kategóriách, v ktorých môže byť reprodukčný materiál uvedený do obehu, evidencii, registrácii a označovaní reprodukčného materiálu lesných drevín,
•	nakladaní s reprodukčným materiálom,
•	podmienkach použitia reprodukčného materiálu pri zalesňovaní lesných pozemkov,
•	podmienkach a postupe pri vydávaní osvedčenia o odbornej spôsobilosti na prácu s reprodukčným materiálom lesných drevín, 
•	podmienkach a postupe pri vydávaní osvedčenia na vývoz a dovoz reprodukčného materiálu,
•	kontrole schválených zdrojov reprodukčného materiálu lesných drevín,
•	kontrole reprodukčného materiálu – jeho získavania, uvádzania do obehu a použitia. 

Vyhláška o vyznačovaní ťažby, klasifikácii,  ciachách, evidencii prepravovaného dreva a kontrole	

Vyhláška upraví podrobnosti o
a)	vyznačovaní ťažby dreva
–	spôsob vyznačenia a zaevidovania stromov určených na ťažbu a vyznačenia okrajov východísk obnovy, diferencovane podľa hospodárskych spôsobov,
–	zodpovednosť za správnosť vyznačenia a zaevidovania ťažby dreva,
–	spôsob vyznačenia náhodnej ťažby dreva, diferencovane pri plošnom napadnutí ťažby a pri rozptýlenej ťažbe,
–	postup vydávania súhlasu na vykonanie ťažby dreva; príslušnosť na vydanie súhlasu a výnimky z vydania súhlasu, 
–	osobitná evidencia ťažby stromov, ktoré sú súčasťou ochranných opatrení proti podkôrnemu hmyzu.
b)	označovaní dreva ciachou a štítkami, registrovaní ciach
–	spôsob a miesto (výrobné lokality) označovania vyťaženého dreva a vyrobených sortimentov ciachou a štítkami,
–	vymedzenie sortimentov dreva, ktoré sa označujú ciachou a štítkami a určenie iných spôsobov označovania pri rovnanom dreve, žrdiach a výrezoch krátkych dĺžok,
–	podmienky vyhotovenia ciachy a znášanie nákladov vyplývajúcich na jej vyhotovenie,
–	vymedzenie znakov umiestnených na ciache a štítkoch,
–	registrácia ciach; spôsob registrácie ciach v prípade užívania lesov, výkonu odborného lesného hospodára alebo nákupe dreva v pôsobnosti viacerých okrených úradov,
–	postup pri zmene užívateľa lesa, odborného lesného hospodára, strate a odcudzení ciachy.
c)	kontrole prepravovaného a skladovaného dreva
–	stanovenie postupu na preukazovanie pôvodu dreva osobitným dokladom,
–	evidencia a lehota na uchovávanie dokladov o pôvode dreva osobami, ktoré spracúvajú a skladujú drevo.

Vyhláška o lesníckotechnických melioráciách a zahrádzaní bystrín	
	
	Vyhláška upraví
a)	činnosti a opatrenia lesníckotechnických meliorácií a zahrádzania bystrín
•	stabilizácia výmoľov, strží, sutín, strmých nestabilných svahov, iných pôdno-    deštrukčných procesov a odstraňovanie ich následkov s rozsahom lokálneho porušenia väčším ako 10 m2,
•	protilavínové opatrenia a odstraňovanie škôd spôsobených lavínami,
•	vegetačné úpravy v nestabilných územiach a na poškodenom povrchu lesnej pôdy po živelných pohromách a mimoriadnych udalostiach v lesoch,
•	protierózne opatrenia na narušenom povrchu pôdy najmä po ukončení ťažby a prepravy dreva,
•	odvodnenie a revitalizácia nižších druhov zemných komunikácií na lesných pozemkoch,
•	zakladanie brehových porastov a starostlivosť o brehové porasty,
•	zakladanie a starostlivosť o ochranné lesné pásy, vetrolamy, zasakovacie a hygienické lesné pásy s rôznorodou vegetáciou na lesných pozemkoch,
•	sanácia a meliorácia degradovaných devastovaných pôd vzniknutých v dôsledku banskej a inej priemyselnej činnosti,
•	meliorácia zasolených pôd (slancovitého typu) v suchých oblastiach s väčším množstvom solí ako 0,2 %,
•	asanácia lomov, skalných stien a stavebných jám biotechnickými opatreniami a lesníckymi melioráciami,
•	realizácia závlah na presychavých pôdach a odvodnenie podmáčaných lesných pôd, okrem mokradí, rašelinísk a prirodzených močiarov,
•	vápnenie kyslých lesných pôd a letecké postreky lesných pozemkov s melioračným zámerom,
•	zalesňovanie a výsadba lesných drevín s donáškou pôdy a zalesňovanie spustnutých pôd v krasových územiach,
•	zalesňovanie nad hornou hranicou lesa,
•	melioračné opatrenia na podporu lesa vykonávané na zhoreniskách po lesných požiaroch,
•	lesnícke rekultivácie formou pôdoochranného a melioračného zalesňovania na zabezpečenie daného stanovišťa a zlepšenie plnenia funkcií lesa,
•	zakladanie protiimisných lesov v okolí priemyselných centier a iných druhov hygienickej zelene,
•	realizácia zahrádzania bystrín a vodohospodárske opatrenia na zadržiavanie vody, regulovanie odtoku a prevenciu proti nadmernej erózii a povodniam, realizované v horných lesných povodiach.
b)	komplexnú starostlivosť o realizované objekty, stavby, zariadenia alebo opatrenia v lesníckotechnických melioráciách a zahrádzaní bystrín,
c)	postup pri konaní o uložení opatrení lesníckotechnických meliorácií a zahrádzania bystrín,
d)	evidenciu a archivovanie podkladov o vykonaných opatreniach a vybudovaných stavbách a zariadeniach.

Vyhláška o hospodárskej úprave lesov	

Vyhláška upraví podrobnosti o
•	určovaní priestorového rozdelenia lesa (oblasti lesov, podoblasti a ich časti, lesné hospodárske celky, lesné celky, dielec, čiastková plocha, porast, porastová skupina, etáž, spôsob značenia hraníc dielca a čiastkovej plochy),
•	časovej úprave lesa (rubná zrelosť, rubná doba, obnovná doba, doba zabezpečenia, doba návratu, doba prevodu, vek začatia obnovy),
•	ťažbovej úprave lesa (určovanie objemu ťažby dreva podľa tvaru lesa, kategórií lesa, hospodárskeho spôsobu, ťažbové ukazovatele),
•	spôsoboch zisťovania stavu lesa (komplexné zisťovanie stavu lesa, podrobné zisťovanie stavu lesa, diferencované spôsoby zisťovania porastových zásob),
•	rámcovom hospodársko-úpravníckom plánovaní (obsah rámcového plánovania, modely hospodárenia, základné rozhodnutia, zásady hospodárenia),
•	podrobnom hospodársko-úpravníckom plánovaní (spôsoby určovania obnovnej ťažby, výchovnej ťažby, prerezávok, zalesňovania),
•	konaniach pri vyhotovovaní lesného hospodárskeho plánu (predbežná správa, základná pochôdzka, základný protokol),
•	podkladoch na vyhotovenie plánu (údaje katastra nehnuteľnosti, lesnej hospodárskej evidencie, výsledky a odporúčania prieskumu ekológie lesa a ostatných prieskumov a zisťovaní, záujmy účastníkov konania, zásady na vyhotovenie plánu),
•	sledovaní plnenia údajov plánu a vývoja stavu lesa,
•	súčastiach plánu (povinné súčasti plánu diferencovane podľa veľkosti lesného majetku, všeobecná časť, plochová tabuľka, opis lesných porastov, plán hospodárskych opatrení, prehľadové tabuľky a grafikóny, lesnícke mapy),
•	zmene a predčasnej obnove plánu (dôvody pre vykonanie zmeny plánu, zmena, úprava a revízia plánu),
•	kontrole plnenia plánu (postup vykonávania kontroly plnenia plánu, kancelárska kontrola, terénna kontrola),
•	skúške, vydávaní a odobratí osvedčenia na vyhotovovanie lesných hospodárskych plánov.

Vyhláška o lesnej hospodárskej evidencii

a)	vymedzenie základných pojmov a základných evidenčných jednotiek na vedenie evidencie,
b)	evidencia ťažby dreva: 
–	vymedzenie údajov evidovaných v ťažbe dreva,
–	spôsob evidencie náhodnej ťažby,
–	označenie druhu ťažby dreva, hospodárskeho spôsobu použitého pri úmyselnej obnovnej ťažbe, škodlivého činiteľa pri náhodnej ťažbe vrátane dohovorených skratiek,
–	určenie spôsobu evidencie ťažby v predrubných porastoch s vekom nad 50 rokov s výskytom náhodnej ťažby na ploche (časti plochy) s plánovanou prebierkou,
–	spôsob evidencie objemu dreva vyťaženého pri sprístupnení porastu, rozčlenení na pracovné polia,
–	spôsob evidencie mimoriadnej ťažby,
–	spôsob evidencie odcudzeného objemu dreva,
c)	evidencia plochy po ťažbe (ťažbovej plochy):
•	určenie presnosti evidencie ťažbovej plochy a spôsobu jej zisťovania,
•	spôsob evidencie prebierkovej plochy,
d)	evidencia plochy na zalesnenie:
–	presnosť evidencie plochy na zalesnenie,
–	príčiny vzniku plochy na zalesnenie.
–	spôsob určenia zalesňovacej úlohy z ťažby diferencovane v závislosti od hospodárskeho spôsobu,
e)	evidencia zalesňovania a prirodzeného zmladenia:
–	definovanie prvého a opakovaného zalesňovania a spôsobov zalesňovania,
–	určenie podmienok na zaevidovanie prirodzeného zmladenia ako spôsobu zalesnenia,
–	vymedzenie príčin opakovaného zalesnenia,
–	evidencia plochy na zalesnenie v porastoch, ktorých vek presiahol lehotu určenú na zabezpečenie porastu,
f)	evidencia pestovnej činnosti
•	vymedzenie druhov pestovnej činnosti a technických jednotiek na ich evidenciu,
g)	podklady na vedenie evidencie a evidenčné výkazy:
•	druhy evidenčných výkazov,
•	porastové evidencie,
•	evidencia úhrnných ročných výsledkov,
•	bilančný výkaz lesnej hospodárskej evidencie,
h)	grafická evidencia a spôsob jej vedenia.
i)	zásady vedenia a zabezpečenia evidencie pri zmene užívateľa lesa; pri vedení evidencie pomocou výpočtovej techniky; časová postupnosť vedenia evidencie; termíny predkladania výsledkov evidencie.

Vyhláška o informačnom systéme lesného hospodárstva

Vyhláška upraví podrobnosti o
•	zabezpečovaní úloh informačného systému lesného hospodárstva (Lesnícke informačné centrum, jeho úlohy),
•	zdroje údajov v informačnom systéme (prehľad informačných podsystémov),
•	údajové základne informačného systému,
•	štátne a rezortné štatistické výkazníctvo,
•	základné výstupy informačného systému (evidencia vlastníkov lesných pozemkov, súhrnné informácie ostave lesov SR, výskyt škodlivých činiteľov v lesoch Slovenska a ich prognóza, súhrnný lesnícky účet, trhový informačný systém LH, štatistická ročenka SR – odvetvie Lesníctvo),
•	evidencia vlastníkov lesných pozemkov (obsah, spôsob a termíny vyhotovenia),
•	súhrnné informácie o stave lesov SR (obsah, spôsob a termíny vyhotovenia),
•	výskyt škodlivých činiteľov v lesoch Slovenska a ich prognóza (súhrnná správa o výskyte škodlivých činiteľov),
•	súhrnný lesnícky účet (účet produkcie, účet tvorby dôchodkov, účet podnikateľského zisku, kapitálové účty),
•	trhový informačný systém lesného hospodárstva (obsah, spôsob vypracovania a zverejňovania),
•	poskytovanie informácií medzinárodným organizáciám (hodnotenie lesných zdrojov, spoločný dotazník o ťažbe, produkcii a obchode s drevom, spoločný dotazník o stave životného prostredia za oblasť lesov, monitoring zdravotného stavu lesov Slovenska).

Vyhláška o skúške o odbornej spôsobilosti odborného lesného hospodára

Vyhláška ustanoví podrobnosti o
•	predkladaní a náležitostiach žiadosti o vykonanie skúšky,
•	obsahovom zameraní skúšky,
•	skúšobnej komisii,
•	spôsobe prípravy a vykonania skúšky,
•	spôsobe vykonania, záverečného hodnotenia a vysvedčení o absolvovaní skúšky,
•	overovaní odbornej spôsobilosti na výkon funkcie odborného lesného hospodára.

Vyhláška o ochrane lesov

Vyhláška ustanoví podrobnosti o
•	zásadách ochrany lesov zabezpečovaných vlastníkmi lesa (zisťovanie a evidencia výskytu škodlivých činiteľov a poškodenia lesov, realizácia ochranných a obranných opatrení pri výskyte škodlivých činiteľov a nebezpečenstve vzniku poškodenia lesov, zvyšovanie odolnosti a stability lesov, realizácia biologických a technických opatrení proti zhoršovaniu pôdnych a vodohospodárskych pomerov, preventívne opatrenia proti vzniku lesných požiarov, hygiena a čistota v lesoch),
•	lesníckej ochranárskej službe (organizácia, činnosti a organizačné zabezpečenie činnosti lesníckej ochranárskej služby),
•	mimoriadnych udalostiach v lesoch (vznik mimoriadnej udalosti v lesoch a odstraňovanie jej následkov),
•	ochrana lesov pred vplyvmi abiotických škodlivých činiteľov a imisií (hospodársko-úpravnícke opatrenia a pestovno-ochranné opatrenia na zvýšenie odolnosti proti abiotickým škodlivým činiteľom a imisiám, nápravné opatrenia v lesoch silne poškodených imisiami),
•	ochrana lesov pred poškodením biotickými škodcami (ochrana lesa proti hmyzím škodcom, pred poškodzovaním fytopatogénnymi organizmami, pred poškodením zverou).

Vyhláška o  lesnej stráži 

Vyhláška ustanoví podrobnosti o
•	určovaní obvodov pôsobnosti členov lesnej stráže,
•	ustanovovaní členov lesnej stráže,
•	preukaze a odznaku členov lesnej stráže,
•	používaní motorových vozidiel pri výkone činnosti členmi lesnej stráže,
•	zastavovaní motorových vozidiel na lesných pozemkoch.

Vyhláška o finančnej podpore štátu lesnému hospodárstvu	

	Táto vyhláška upraví pravidlá a zásady poskytovania a používania finančných prostriedkov z verejných zdrojov na podporu hospodárenia v lesoch, konkrétne ustanoví
a) základné členenie, náplň a spôsob poskytovania podpory podľa jednotlivých titulov podpory, ktorými budú
•	podpora vybraných výkonov obnovy, výchovy a ochrany lesa vlastníkom s nedostatočným výnosom ovplyvneným prírodno-výrobnými podmienkami,
•	združovanie a hospodárenie v združených lesoch vlastníkov s malou výmerou lesných pozemkov,
•	krytie nákladov spojených s odborným hospodárením v lesoch vlastníkov s malou výmerou lesných pozemkov,
•	úhradu časti nákladov na poistenie lesa,
•	odstraňovanie následkov mimoriadnych udalostí v lesoch, obnovu a zlepšenie stavu lesov poškodzovaných antropogénnymi vplyvmi,
•	zabezpečovanie ekologických a environmentálnych funkcií a požiadaviek, vrátane lesníckotechnických meliorácií, zahrádzania bystrín, dodržania plánovaného zastúpenia drevín a používania ekologických technológií pri hospodárení v lesoch,
•	úhradu služieb a činností vykonávaných pre potreby štátnej správy lesného hospodárstva, najmä na výskumnú činnosť verejnoprospešného charakteru, hospodársku úpravu lesov, informačný systém lesného hospodárstva,
•	poradenskú činnosť pre vlastníkov neštátneho lesného majetku, koordinačnú činnosť združení vlastníkov a prácu s verejnosťou,
•	osobitné projekty v lesnom hospodárstve na realizáciu výkonov prečistiek, prebierok do 50 rokov, zalesňovania a obnovy lesa v horských polohách,
•	ostatné druhy podpory, ktoré podmieňujú poskytnutie podpory zo zahraničných a domácich podporných systémov,
b) podrobnosti o kontrole použitia prostriedkov podpory.

Vyhláška o postupe pri zisťovaní škôd na lesných pozemkoch a o spôsobe výpočtu náhrady	

Vyhláška ustanoví podrobnosti o 
•	spôsobe zisťovania škody pri jednotlivých druhoch poškodenia lesného majetku,
•	spôsobe výpočtu finančnej výšky škody,
•	druhoch škôd (zo znečistenia ovzdušia, následkom požiarov, spôsobené lesnou zverou, človekom a ostatné druhy škôd),
•	druhoch škôd podľa objektu poškodenia (na lesnom poraste, na lesnom pozemku, sťažením a obmedzením hospodárenia),
•	spôsoboch identifikácie, zisťovania a kvantifikácie škôd vplyvom znečistenia ovzdušia (stanovenie zníženia objemového prírastku, zníženia kvality lesného porastu, zníženia kvality dreva),
•	spôsoboch určenia zodpovednosti a stanovenia podielu za poškodenie lesných porastov vplyvom znečistenia ovzdušia, 
•	zásadách vypracovania odborných posudkov,
•	spôsobe identifikácie, zisťovania a kvantifikácie škôd  spôsobených lesnými požiarmi (poškodenie lesných porastov, lesnej pôdy a ostatného lesného majetku požiarmi, škoda zo zníženia alebo zničenia úrodnosti lesných pôd, predčasná likvidácia lesného porastu, zníženie prírastku a zásoby lesných porastov, škoda na stratách lesnej zveri, zničenie a poškodenie budov, stavieb a zariadení, náklady súvisiace s hasením, likvidáciou požiarov a zabezpečením požiariska),
•	škodách spôsobených zverou (členenie poškodenia lesných porastov zverou, druhy škôd spôsobených zverou, spôsobe a predmete zisťovania škôd zverou na mladých lesných porastoch a starších lesných porastoch),
•	výpočte škôd (vstupné údaje, škoda na lese a lesnom majetku, výpočet škody podľa jednotlivých druhov poškodení). 

Vyhláška o služobných lesníckych rovnošatách

Vyhláška ustanoví 
•	povinné a prípustné súčasti rovnošaty,
•	vymedzenie okruhu pracovníkov oprávnených pri výkone služby nosiť rovnošatu,
•	postup pri prideľovaní rovnošaty a vedení evidencie,
•	postup pri výdaji a obmene rovnošatových súčastí,
•	povinnosti pri užívaní a udržovaní rovnošaty,
•	označenie na rovnošatách.

Vyhláška o dodatočnom vysporiadaní náhrad za záber lesných pozemkov na výstavbu objektov a zariadení bez príslušného povolenia	

Vyhláška ustanoví 
•	predmet dodatočného vysporiadania náhrad za záber lesných pozemkov,
•	postup a spôsob predkladania žiadosti o dodatočné vysporiadanie náhrad,
•	postup orgánov štátnej správy lesného hospodárstva pri dodatočnom vysporiadaní náhrad.